
	Comisia pentru buget, finanţe şi bănci
	
	Bucureşti,        

Nr. 22/ 192/ 01.06.2011


Biroul Permanent

al

Camerei  Deputaţilor

Vă înaintăm, alăturat, raportul asupra Propunerii legislative pentru modificarea Legii nr.571/2003 privind Codul Fiscal, publicată în M.Of nr.927 din Decembrie 2003 (rectificată în M.Of. Nr.112 din 06 Februarie 2004 ), cu modificările şi completările ulterioare,  trimis comisiei noastre pentru examinare pe fond, cu adresa Biroului Permanent Plx. 254 din 9 mai 2011.
	PREŞEDINTE,

Maria Eugenia BARNA


Parlamentul  României

Camera Deputaţilor

	Comisia pentru buget, finanţe şi bănci
	
	Bucureşti,    

Nr. 22/ 192/ 01.06.2011


RAPORT  
asupra Propunerii legislative pentru modificarea Legii nr.571/2003 privind Codul Fiscal, publicată în M.Of nr.927 din Decembrie 2003 (rectificată în M.Of. Nr.112 din 06 Februarie 2004 ), cu modificările şi completările ulterioare
Cu adresa nr. Plx.254 din 9 mai 2011, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci  cu Propunerea legislativă pentru modificarea Legii nr.571/2003 privind Codul Fiscal, publicată în M.Of nr.927 din Decembrie 2003 (rectificată în M.Of. Nr.112 din 06 Februarie 2004 ), cu modificările şi completările ulterioare.
La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere:

· avizul favorabil al Consiliului Legislativ, cu observaţii şi propuneri,  transmis cu adresa nr.1653/28.12.2010;
· avizul negativ al Comisiei pentru politică economică, reformă şi privatizare;
· avizul negativ al Comisiei pentru administraţie publică, amenajarea teritoriului şi echilibru ecologic;
· adresa transmisă de către Guvern prin care nu susţine propunerea legislativă  cu nr.101 din 14.01.2011.
Prezenta propunere legislativă are ca obiect de reglementare   completarea art.140 din Legea nr.571/2003 privind Codul fiscal, cu modificările şi completările ulterioare, cu un nou alineat, alin.(1¹), potrivit căruia  din cota standard, 10% din taxa pe valoarea adăugată încasată de la plătitorii înregistraţi pe raza unei unităţi administrativ-teritoriale se va constitui venit la bugetul local, cu destinaţia pentru dezvoltarea, îmbunătăţirea şi modernizarea infrastructurii rutiere şi edilitar-gospodăreşti.
Prin implementarea soluţiei legislative propuse, primarii vor fi motivaţi şi direct interesaţi de dezvoltarea zonei administrate, implementarea şi susţinerea unor noi proiecte etc.
În urma analizei actului normativ, membrii comisiei au hotărât respingerea propunerii legislative  avându-se în vedere următoarele:
· în baza unor acte normative care reglementează modul de finanţare  a unor activităţi şi servicii publice  de interes local, prin legea bugetului de stat, se alocă, anual, sume defalcate din taxa pe valoarea adăugată pentru bugetele locale, pentru diferite scopuri;
· pentru a se stabili ca un procent din TVA colectată să se facă venit la bugetele locale, nu este suficientă doar modificarea Codului fiscal, întrucât nu acesta este actul normativ prin care se reglementează destinaţiile bugetare ale veniturilor bugetului de stat;
· în vederea implementării unei astfel de măsuri, ar fi fost necesară instituirea unei derogări de la prevederile art.125 din Codul fiscal, care stabilesc că TVA este un impozit indirect datorat la bugetul de stat. 
· În acelaşi sens, art.15 alin.(1) din Legea nr.500/2002 privind finanţele publice, cu modificările ulterioare, prevede că “În cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor.”

Iniţiativa legislativă face parte din categoria legilor ordinare, potrivit art. 76 din Constituţia României, republicată.

La dezbaterile comisiei a participat ca invitat în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, doamna Daniela Tănase, şef serviciu.
La lucrările comisiei şi-au înregistrat prezenţa un număr de 30 deputaţi din totalul de 33 membri ai comisiei.
Raportul comisiei a fost votat cu unanimitate de către deputaţii prezenţi la dezbateri.
Propunerea legislativă a fost respinsă de Senat în şedinţa din data de 4 mai 2011, în calitate de primă Cameră sesizată.
Propunerea legislativă, potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii  Propunerii legislative pentru modificarea Legii nr.571/2003 privind Codul Fiscal, publicată în M.Of nr.927 din Decembrie 2003 (rectificată în M.Of. Nr.112 din 06 Februarie 2004 ), cu modificările şi completările ulterioare,  în şedinţa din data de 01 iunie 2011, comisia propune supunerea spre dezbaterea şi adoptarea Plenului Camerei Deputaţilor a unui raport de respingere a propunerii legislative.
	PREŞEDINTE,

Maria Eugenia BARNA
	SECRETAR,

Nicolae BUD


Şef serviciu:
Consilier parlamentar, Gica Roşu                                                                             Întocmit:
Consilier parlamentar,
   Luminiţa Ana Ghiorghiu    

